
Republika Hrvatska
         Trgovački sud u Zadru
         Dr. Franje Tuđmana 35
     23 000 Zadar
					

U   I M E   R E P U B L I K E   H R V A T S K E

R J E Š E N J E


	Trgovački sud u Zadru, OIB: 39670464653, po sudskoj savjetnici Anamariji Kovačić Milković, u pravnoj stvari podnositeljice zahtjeva Financijske agencije, Regionalnog centra Split, Podružnice Zadar, Zadar, Ivana Danila 4, OIB: 85821130368, za provedbu skraćenoga stečajnoga postupka nad dužnikom SUNČANO DIKLO d.o.o., Zadar, Obala Kneza Branimira 27, OIB: 29387919169, 21. prosinca 2017.

r i j e š i o   j e

	I. Odbacuje se zahtjev Financijske agencije od 18. kolovoza 2017. za provedbu skraćenoga stečajnoga postupka nad dužnikom SUNČANO DIKLO d.o.o., Zadar, Obala Kneza Branimira 27, OIB: 29387919169.

           II. Nalaže se Financijskoj agenciji da nakon pravomoćnosti ovog rješenja oslobodi sredstva u iznosu od 5.000,00 kn koja je zaplijenila sa računa dužnika SUNČANO DIKLO d.o.o. za graditeljstvo i trgovinu, Zadar, Obala Kneza Branimira 27, OIB: 29387919169.

Obrazloženje

 Postupajući po zahtjevu Financijske agencije od 18. kolovoza 2017. za provedbu skraćenoga stečajnog postupka nad uvodno označenim dužnikom, oglasom ovog suda od 4. rujna 2017. pozvane su osobe ovlaštene za zastupanje dužnika po zakonu u roku od 15 dana od dana objave oglasa, podnijeti sudu javnobilježnički ovjerovljen popis imovine i obveza na propisanom obrascu, te su pozvani vjerovnici u roku od 45 dana predložiti otvaranje stečajnoga postupka, sve sukladno odredbama čl. 430. i 431. Stečajnog zakona (Narodne novine broj 71/15, dalje u tekstu: SZ). 
 U propisanom roku vjerovnik Republika Hrvatska, Porezna uprava, Područni ured Zadar dostavila je ovom sudu prijedlog za otvaranje stečajnoga postupka nad dužnikom navodeći da prema istom ima dospjelu novčanu tražbinu u iznosu od 1.598.873,64 kn koja se temelji na stanju računa dužnika na dan 4. siječnja 2013. iz informatičkog sustava vjerovnika. 
            Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iste iz sudskog registra.
	 S obzirom da je Financijska agencija 6. studenog 2017. dostavila potvrdu iz koje proizlazi kako dužnik na dan 3. studenog 2017. u Očevidniku redoslijeda osnova za plaćanje više nema evidentiranih neizvršenih osnova za plaćanje te da račun istog nije u blokadi, to je razvidno da je dužnik podmirio sve svoje dospjele obveze pa i onu prema vjerovniku Republici Hrvatskoj, Poreznoj upravi, Područnom uredu Zadar i da se stoga u konkretnom slučaju nije ispunila jedna od kumulativno određenih pretpostavki iz članka 428. st. 1. podstavka 2. SZ-a zbog čega je odlučeno kao u točki I. izreke rješenja. 
Nadalje, Financijskoj agenciji naloženo je, da nakon pravomoćnosti ovog rješenja, a  sukladno odredbi čl. 112. st. 7. SZ-a oslobodi sredstva u iznosu od 5.000,00 kn koja je prethodno zaplijenila temeljem čl. 112. st. 5. SZ-a sa računa uvodno označenog dužnika zbog čega je odlučeno kao u točki II. izreke rješenja.


U Zadru 21. prosinca 2017.

	                                            Sudska savjetnica
Anamarija Kovačić Milković


	
Uputa o pravnom lijeku
Protiv ovoga rješenja sudskog savjetnika može se izjaviti žalba u roku od 8 dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje sudac pojedinac ovog suda (čl. 436. st.1. i 2. SZ-a).

DNA:  
             - Financijskoj agenciji, RC Split, Podružnici Zadar
             - dužniku 
             - svima putem e-Oglasne ploče suda
             - u spis
             - nakon pravomoćnosti rješenja isto dostaviti FINA-i radi postupanja po toč. II. izreke
               rješenja
             





